foreiggn
400 బిలియన్‌ డాలర్లకు చేరుతున్న భారత్‌ విదేశీ కరెన్సీనిల్వలు
న్యూఢిల్లీ, ఆగస్టు 22: భారత్‌ విదేశీ మారకద్రవ్యనిల్వలు సెప్టెంబరునాటికి 400 బిలియన్‌ డాలర్లకు పెరుగుతాయని, ఎక్కువగా విదేశీ నిధులు మూలధన మార్కెట్లకు వెల్లువలా వస్తాయని అంతర్జాతీయ ఇన్వెస్ట్‌మెంట్‌ బ్యాంకు మోర్గాన్‌ స్టాన్లీ నివేదిక అంచనావేసింది. అంతర్జాతీయ ఆర్థికసేవల సంస్థ భారత విదేశీ మారక ద్రవ్యనిల్వలను 400 బిలి యన్‌ డాలర్లకు చేరే అవకాశం ఉందని వెల్లడించింది. 21015 తర్వా త ఇదే భారీవృద్ధిగా చెపుతోంది. ఆగస్టు నాల్గవ తేదీనాటికి భారత్‌ విదేశీ కరెన్సీ నిల్వలు ఆర్‌బిఐ వద్ద 393 బిలియన్‌ డాలర్లకు పెరిగాయి. విదేశీ కరెన్సీ నిల్వలు గడచిన నాలుగు వారాల్లో ఇదే తీరుతో ఉంటే సెప్టెంబరు 8వ తేదీనాటికి 400 బిలియన్‌ డాలర్లకు చేరే అవకాశం ఉందని ఎంఎస్‌ అంచనావేసింది. జపాన్‌ బయట ప్రాంతంలో గడచిన 12నెలల్లో ఒక్కభారత్‌లో మాత్రమే భారీగా విదేశీ కరెన్సీ నిల్వలు పెరిగిన దేశంగా ఆసియా ఖండంలో నమోదయిం ది. మోర్గాన్‌ స్టేన్లీ ఇందుకుప్రధానంగా రెండు కారణాలు చూపిస్తోంది.
మూలధన నిధులు ఎక్కువ రావడం, కార్పొ రేట్‌ రుణపరపతి నీరసించడం వల్లనేనిధులు పెరిగాయని అంచనా. విదేశీ ప్రత్య పెట్టుబడు లు, సంస్థాగత నిధులు మరింతగా పెరిగి 63 బిలియన్‌ డాలర్లు, 17 బిలియన్‌ డాలర్లుగా నిలిచాయి. 12నెలల సగటు మొత్తంగాచూస్తే భారీగానే పెరిగాయి. అయితే రుణపరపతి మాత్రం నీరసిం చింది. దీనివల్ల ఇంటర్‌బ్యాంక్‌ నగదు లభ్యత పటిష్టంగా ఉంది. 42 బిలియన్‌ డాలర్ల మిగులు నిధులున్నట్లు మోర్గాన్‌ స్టేన్లీ అంచనావేసింది. మూలధన నిధులు మరింతగా వచ్చినా రూపాయి పటిష్టం కావడంవల్ల కొంత అదనపునగదు లభ్యతకు తావిస్తుందని, ఆర్‌బిఐకు రానున్న కాలంలో మానిటరీ పాలసీని సమన్వయం చేయడంలో కొంత సవాళ్లు ఎదురవుతాయని అంచనావేసింది.
ఆర్‌బిఐ సరళీకృత ద్రవ్యో ల్బణ లక్ష్యంతో ముందుకు వెళుతున్నందున పాలసీ రేట్లను తగ్గించకపోవచ్చని, వాస్తవ రేట్లను కూడా తగ్గించే అవకాశం ఉండక పోవచ్చని నివేదికలో మోర్గాన్‌ ఉటంకిం చింది. ఆర్‌బిఐ మానిటరీ పాలసీ కేవలం ద్రవ్యోల్బణంపై కరెన్సీ పటిష్టతనే ప్రామా ణికంగా తీసుకుని నిర్ణయాలు వెల్లడించే అవకాశం ఉంటుందని చెపుతోంది. కరెన్సీ మార్కెట్లలో ఇప్పటికే ఆర్‌బిఐ జోక్యం చేసుకుంది. స్పాట్‌ ఫార్వార్డ్‌ మార్కెట్లలో వ్రేశించి మూడు బిలియన్‌ డాలర్లు, 17 బిలియన్‌ డాలర్ల కొనుగోళ్లు జరిపింది. అద నపు నగదు సవాళ్లు ఆర్‌బిఐకు మరింతగా కార్యాచరణ అమలుచేయాల్సిన అవసరాన్ని నొక్కి చెపుతున్నాయని మోర్గాన్‌ స్టేన్లీ ఉటంకించింది.